**Terry And** (s. 7. joulukuuta 1997 Helsinki) on suomalainen jääkiekkoilija, joka pelaa Mestis-joukkue Kiekko-Espoossa. Hän on pelipaikaltaan oikea laitahyökkääjä. And laukoo oikealta.

Ura
---

And on Etelä-Vantaan Urheilijoiden kasvatti. Hän siirtyi juniorina sittemmin Jokereihin. Kaudeksi 2013–2014 vain 15-vuotias And lähti vaihto-oppilaaksi Yhdysvaltoihin ja siirtyi New Hampshiren Jr. Monarchsin paitaan, jossa hän pelasi kaksi kautta. Andin kaudet jäivät kuitenkin hyvin rikkonaisiksi, sillä ensimmäisellä kaudella hänen selästään löytyi rasitusmurtuma ja toisella kaudella And sai pahan aivotärähdyksen. Kaudeksi 2015–2016 hän palasi Suomeen ja siirtyi A-nuorten SM-liigan nousijajoukkue Kiekko-Vantaaseen. And ei löytänyt sieltä kuitenkaan sopivaa roolia ja siirtyi kesken kauden sarjatasoa alemmas A-nuorten Mestiksen Karhu-Kissoihin. Kaudeksi 2016–2017 hän palasi A-nuorten SM-liigaan ja siirtyi viikon mittaisen tryoutin kautta Porin Ässiin. And sairasteli kauden aikana paljon, mutta myöhemmin kauden aikana selvisi, että Andin asuinrakennuksessa oli hometta. Hän voitti kauden päätteeksi SM-hopeaa.

Kaudeksi 2017–2018 And siirtyi Helsingin IFK:n A-nuoriin, jossa hän voitti kauden päätteeksi SM-pronssia. Kaudella 2018–2019 And nousi joukkueen kapteeniksi. Hän oli HIFK:n kolmanneksi paras pistemies tehoilla 10+23=33. And debytoi kauden aikana myös HIFK:n SM-liigajoukkueessa, jossa hän sai tililleen 14 runkosarjaottelua tehopistein 1+1=2. And teki liigadebyyttinsä 29. lokakuuta 2018 Hämeenlinnan Pallokerhoa vastaan. Hänellä avautui paikka HIFK:n kokoonpanosta mm. Lennart Petrellin ja Erik Thorellin loukkaantumisten myötä. And merkittiin joukkueen nelosketjun oikeaan laitaan Thomas Nykoppin ja Micke-Max Åstenin viereen. Hän sai ottelussa jääaikaa 9.23 minuuttia. Liigauransa avausmaalin And teki seitsemännessä ottelussaan 5. tammikuuta 2019 vieraissa Saimaan Palloa vastaan.

Huhtikuussa 2019 And teki HIFK:n kanssa 2+1-vuotisen SM-liigasopimuksen. Syyskuussa hän siirtyi toistaiseksi voimassa olevalla lainasopimuksella Mestis-joukkue Jokipoikiin. And pelasi kauden 2019–2020 aikana neljä ottelua HIFK:ssa tehden yhden maalin. Siirtotakarajalla, helmikuussa 2020 hänen vahvistettiin jatkavan Jokipojissa kauden loppuun. Kaikkiaan Andin tulokaskausi Mestiksessä toi 43 runkosarjaottelussa tehot 12+13=25. Kaudella 2020–2021 hän jäi HIFK:ssa pieneen rooliin ja And pelasi vain 15 runkosarjaottelua.

And siirtyi kaudeksi 2021–2022 vuoden mittaisella sopimuksella Mestis-joukkue KeuPa HT:hen. Hän oli kymmenen pelaamansa ottelun jälkeen sarjan pistepörssissä kolmantena tehoilla 5+9=14, kunnes lokakuussa 2021 seura lainasi Andin marraskuun maaottelutaukoon asti kestävällä sopimuksella SM-liigajoukkue KooKoohon. Hän pelasi siellä neljä ottelua, jonka jälkeen And teki marraskuussa seuran kanssa kevääseen 2024 asti ulottuvan jatkosopimuksen. And pelasi KooKoossa kahdeksan ottelua, kunnes hän joulukuussa seura lainasi Andin alustavaksi kahdeksi viikoksi takaisin KeuPaan. And pelasi siellä vain kaksi ottelua, kunnes hän loukkaantui. Kuntouduttuaan KooKoo lainasi Andin helmikuussa 2022 toistaiseksi voimassa olevalla sopimuksella takaisin KeuPaan, jossa hän jatkoi kauden loppuun.

Alkukaudella 2022–2023 And pelasi KooKoossa kaksi ottelua, kunnes lokakuussa 2022 seura lainasi hänet viikon mittaisella sopimuksella Mestis-joukkue Kiekko-Espooseen. Marraskuussa And siirtyi loppuvuoden kattavalla lainasopimuksella Kiekko-Vantaan joukkueeseen. Helmikuussa 2023 hänen lainasopimustaan jatkettiin kauden loppuun. Kauden jälkeen maaliskuussa 2023 KooKoo ja And purkivat sopimuksensa yhteisymmärryksessä.

Kaudeksi 2023–2024 And siirtyi vuoden mittaisella sopimuksella Ranskan Ligue Magnusissa pelaavan Pionniers de Chamonix'n joukkueeseen. Joukkuetta valmensi suomalainen Janne Sinkkonen. And pelasi siellä vain yhden ottelun, kunnes lokakuussa 2023 hän palasi loppukauden kattavalla sopimuksella Kiekko-Espooseen. Joukkuetta valmentaa Andille KeuPasta tuttu Tomas Westerlund.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2015–2016 | Kiekko-Vantaa | A-SM | 6 | 1 | 1 | 2 | 2 | – | – | – | – | – |
|  | Karhu-Kissat | A-Mestis | 16 | 5 | 9 | 14 | 6 | – | – | – | – | – |
| 2016–2017 | Ässät | A-SM | 24 | 7 | 2 | 9 | 8 | 8 | 1 | 2 | 3 | 2 |
| 2017–2018 | HIFK | A-SM | 33 | 12 | 8 | 20 | 12 | 11 | 0 | 1 | 1 | 4 |
| 2018–2019 | HIFK **(C)** | A-SM | 40 | 10 | 23 | 33 | 6 | 4 | 1 | 0 | 1 | 0 |
|  | HIFK | SM-liiga | 14 | 1 | 1 | 2 | 0 | – | – | – | – | – |
| 2019–2020 | HIFK | SM-liiga | 4 | 1 | 0 | 1 | 2 | – | – | – | – | – |
|  | Jokipojat | Mestis | 43 | 12 | 13 | 25 | 26 | – | – | – | – | – |
| 2020–2021 | HIFK | SM-liiga | 15 | 0 | 0 | 0 | 4 | – | – | – | – | – |
| 2021–2022 | KooKoo | SM-liiga | 8 | 0 | 1 | 1 | 0 | – | – | – | – | – |
|  | KeuPa HT | Mestis | 25 | 12 | 16 | 28 | 10 | 5 | 0 | 3 | 3 | 0 |
| 2022–2023 | KooKoo | SM-liiga | 2 | 0 | 0 | 0 | 2 | – | – | – | – | – |
|  | Kiekko-Espoo | Mestis | 3 | 0 | 0 | 0 | 0 | – | – | – | – | – |
|  | Kiekko-Vantaa | Mestis | 21 | 3 | 11 | 14 | 16 | 3 | 1 | 0 | 1 | 4 |
| 2023–2024 | Chamonix Hockey Élite | Ranska | 1 | 0 | 0 | 0 | 2 | – | – | – | – | – |
|  | Kiekko-Espoo | Mestis |  |  |  |  |  |  |  |  |  |  |
| 5 kautta | yhteensä | SM-liiga | 43 | 2 | 2 | 4 | 8 | – | – | – | – | – |
| 1 kausi | yhteensä | Ranska | 1 | 0 | 0 | 0 | 2 | – | – | – | – | – |
| 3 kautta | yhteensä | Mestis | 92 | 27 | 40 | 67 | 52 | 8 | 1 | 3 | 4 | 4 |

Lähteet
-------

* Terry And The Internet Hockey Databasessa (englanniksi)
* Terry And Eurohockey-sivustolla (englanniksi)
* Terry And *Elite Prospects*. Everysport Media Group AB.  (englanniksi)

### Viitteet

1. ↑  Terry And *hifk.fi*. Oy HIFK Hockey AB. Viitattu 18.9.2020. [vanhentunut linkki]
2. ↑  8, Terry "Andy" And *hifkjrs.com*. HIFK Ishockey rf.  Arkistoitu 30.10.2018. Viitattu 30.10.2018.
3. ↑  Kollit *facebook.com*.  11.10.2017. HIFK Ishockey rf. Viitattu 2.2.2021.
4. ↑  Tilastot - Terry And *liiga.fi*. Jääkiekon SM-liiga Oy. Viitattu 30.10.2018.
5. 1 2 3 4 5  Terry And *Elite Prospects*. Everysport Media Group AB.  (englanniksi)
6. ↑  Turpela, Hanna: Jääkiekkoilija Terry And – vaikeuksista huolimatta ammattilaiseksi *kaupunkikanava.fi*.  30.9.2020. Laajasalon opisto. Viitattu 22.6.2021.
7. ↑  Elite Prospects - HIFK U20 *eliteprospects.com*. Everysport Media Group AB. Viitattu 25.4.2019. (englanniksi)
8. ↑  Leinonen, Otto: HIFK:n ykkösmaalivahti sivussa, tähtihyökkääjä palaa yli kuukauden tauon jälkeen *MTVuutiset.fi*.  29.10.2018. Telia Company AB. Viitattu 6.5.2023.
9. ↑  HIFK - HPK, 29.10.2018 *liiga.fi*.  29.10.2018. Jääkiekon SM-liiga Oy. Viitattu 30.10.2018.
10. ↑  HIFK - HPK, 29.10.2018 *liiga.fi*.  29.10.2018. Jääkiekon SM-liiga Oy. Viitattu 30.10.2018.
11. ↑  Saipa - HIFK, 5.1.2019 *liiga.fi*.  29.10.2018. Jääkiekon SM-liiga Oy. Viitattu 6.1.2019.
12. ↑  TIEDOTE: Niilo Halonen vuokralle KooKoohon – hyökkääjä Terry Andille sopimus *hifk.fi*.  29.4.2019. Oy HIFK Hockey AB. Viitattu 29.4.2019.
13. ↑  Puolustaja Elias Ulander ja hyökkääjä Terry And siirtyvät toistaiseksi IFK:n yhteistyöseura Jokipoikiin. *twitter.com*.  9.9.2019. Oy HIFK Hockey AB. Viitattu 6.5.2023.
14. ↑  Salmela, And ja Ruotsi jatkavat Jokipojissa loppukauden *joensuunkiekkopojat.fi*.  16.2.2020. Joensuun Kiekko-Pojat Oy. Viitattu 16.2.2020.
15. ↑  KeuPa HT:lle uusi hyökkääjä HIFK:sta sekä yksi jatkosopimus! *keupaht.fi*.  25.5.2021. KeuPa Hockey Oy. Viitattu 22.6.2021.
16. ↑  Santeri Salmela jatkaa viikon Kouvolassa – Terry And lainalle maajoukkuetaukoon asti *kookoo.fi*.  25.10.2021. KooKoo Hockey Oy. Viitattu 10.11.2021.
17. ↑  Seppä, Lassi: Sam Lofquist KooKoo-paitaan − Terry And jatkaa Kouvolassa pitkään *Jatkoaika.com*.  10.11.2021. Jatkoaika r.y. Viitattu 10.11.2021.
18. ↑  KooKoo lainaa Terry Andin kahdeksi viikoksi KeuPaan *kookoo.fi*.  10.12.2021. KooKoo Hockey Oy. Viitattu 31.5.2022.
19. ↑  KooKoo lainaa Terry Andin ja Kalle Loposen Mestikseen *kookoo.fi*.  23.2.2022. KooKoo Hockey Oy. Viitattu 31.5.2022.
20. ↑  Keskiviikkona taas kotona – viikkokatsaus, viikko 43 *kiekko-espoo.com*.  24.10.2022. Kiekko-Espoo Oy. Viitattu 1.2.2023.
21. ↑  Terry And vahvistaa Kiekko-Vantaata lainasopimuksella *kiekko-vantaa.fi*.  22.11.2022. Kiekko-Vantaa Hockey Oy. Viitattu 1.2.2023.
22. ↑  Terry Andin lainaa jatkettu *kiekko-vantaa.fi*.  1.2.2023. Kiekko-Vantaa Hockey Oy. Viitattu 1.2.2023.
23. ↑  Terry Andin sopimus purettu *kookoo.fi*.  30.3.2023. KooKoo Hockey Oy. Viitattu 6.5.2023.
24. ↑  Terry And au pied du Mont-Blanc *pionniers-chamonix.com*.  9.6.2023. Chamonix Hockey Élite. Viitattu 11.6.2023. (ranskaksi)
25. ↑  Terry And Espooseen *kiekko-espoo.com*.  11.10.2023. Kiekko-Espoo Oy. Viitattu 11.10.2023.

Kiekko-Espoo – Mestis
1 Lampinen |
3 Keskitalo |
4 Tamminen |
8 Pylkkänen |
11 Pietilä |
12 Piipponen |
14 Kivelä |
15 Hopponen |
16 Takaveräjä |
18 Utriainen |
19 Kallionkieli |
20 Heikkinen |
21 Toivainen |
22 And |
25 Jämsen |
28 Hämäläinen |
29 Suoniemi |
30 Rimpinen |
35 Karjalainen |
37 Elimäki |
43 Niemeläinen |
47 Laakso |
55 Karlsson |
71 Jürgens |
78 Tuomaala |
82 Tolppola |
90 Koivusaari |
91 Larinmaa  

Valmentajat: Westerlund – McLean – von Hedenberg – Lehto – Kolehmainen